
	Comisia pentru agricultură, silvicultură,

 industrie alimentară şi servicii  specifice
Bucureşti, 17.10.2016
                  Nr.4c-4/548

	Comisia pentru mediu şi echilibru ecologic
Bucureşti, 17.10.2016 
                Nr.4c-27/405            


RAPORT COMUN
asupra proiectului de Lege pentru modificarea 
Legii vânătorii şi a protecţiei fondului cinegetic nr.407/2006
(PLx.890/2015)

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare,Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate cu dezbaterea pe fond a proiectului de Lege pentru modificarea Legii vânătorii şi a protecţiei fondului cinegetic nr.407/2006, transmis cu adresa nr.PL.x 890 din 21 decembrie 2015 şi înregistrat cu nr.4c-4/702/22.12.2015, respectiv cu nr.4c-27421/22.12.2015. 
Proiectul de lege, potrivit art.75 alin.(1) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare este de competenţa decizională a Camerei Deputaţilor.
Senatul, în calitate de primă cameră sesizată, a adoptat proiectul de lege în şedinţa din 14 decembrie 2015.
Consiliul Legislativ, prin avizul nr.1065/07.10.2015, avizează favorabil proiectul de lege  sus menţionat.
Proiectul de lege are ca obiect de reglementare modificarea literei ad) a art.39 şi a literei m) a alineatului (1) al art.42 din Legea vânătorii şi a protecţiei fondului cinegetic nr.407/2006, în sensul asigurării condiţiilor optime pentru identificarea clară a vânatului, eliminând riscul apariţiei accidentelor sau a împuşcării altor specii decât cele înscrise în autorizaţie. 
În conformitate cu prevederile art.61 şi art.63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru agricultură, silvicultură, industrie alimentară şi servicii specifice şi ai Comisiei pentru mediu şi echilibru ecologic au examinat proiectul de lege în şedinţa comună din 12 octombrie 2016. 
La dezbaterea proiectului de lege a participat ca invitat doamna Erika Stanciu, secretar de stat în cadrul Ministerului Mediului, Apelor şi Pădurilor. 

La lucrările comisiilor au fost prezenţi 32 deputaţi, din totalul de 33 de membri ai Comisiei pentru agricultură, silvicultură, industrie alimentară şi servicii specifice şi  15 deputaţi, din totalul de 16 membri ai Comisiei pentru mediu şi echilibru ecologic.
În urma examinării proiectului de lege şi a opiniilor exprimate, membrii celor două comisii au hotărât, în unanimitate de voturi, să propună Plenului Camerei Deputaţilor respingerea proiectului de Lege pentru modificarea Legii vânătorii şi a protecţiei fondului cinegetic nr.407/2006, întrucât, modificările au fost preluate în raportul adoptat de Comisii la Plx.69/2016.
În raport de obiectul şi conţinutul reglementării, proiectul de Lege pentru modificarea Legii vânătorii şi a protecţiei fondului cinegetic nr.407/2006 face parte din categoria legilor organice.

         PREŞEDINTE,

                            PREŞEDINTE,

            

     Nini SĂPUNARU                                 Carmen Ileana MOLDOVAN


  SECRETAR,                                                SECRETAR,
                   Costel ŞOPTICĂ                                      Vasile Daniel SUCIU
Şef serviciu, Anton Păştinaru,                                                                                                   Consilier parlamentar,

Consilier, Ioana Goţa                                                                                                                  Andreea Negulescu

